The Godfather

The Godfather (pi, babi) namê yew filmiyo ke serra 1972yıne de Dewletanê Amerikayê Yewbiyayeyan de çap biyo. No film romanê Mario Puzoyi ra ameyo adapte kerdene. Direktorê filmi Francis Ford Coppolayo u prudoktorê filmi Albert S. Ruddyo. Nina Rota u Carmine Coppola muzikê filmi kerdo. Direktorê asayışi Gordon Willispo. Film Studyoyê Alfran Productionsi de çap biyo. Formatê filmi dramaya. Rolê filmiyê serêni de Marlon Brando u Al Pacino kay kerdo. Film yew keyeyê mafyayo ke İtalyano u sûka New Yorki de cıwiyeno, hêkatê inan qısey keno. Film tarixê vizyoni ra dıme zaf elaqe diyo. Filmanê internasyonalan de rêza cı zaf cor de ca gırewto. Filmê Pi siteyê filmi IMDB de miyandê 250 filman de, biyo numreyê dıyıne. Enstistuyê Amerikayê Filmi de miyandê 100 filman ra biyo 3. (hirêyın), lista serra 2007ıne de biyo 2. (dıyın). Film branşê Aktoro tewr hewl de ebe (Marlon Brando) ra u  be senaryoyo tewr hewl ra xelatê Oskari gırewtê. Pi Kutıbxeneyê Kongreyê DYA de filmo tewr kulturel, tarixi u estetik çıniyayo we.

 Film 
Aileyê Corleone, yew aileyo ke serê inan de Don Vito Corleone esto u raya illegali ra kar keno. Oricinê aileyi İtalyano u sûka New Yorki de zaf namdaro. Aileyê Corleone New York de ebe çehar aileyanê binan ra karê illegali idare keno. Ema aileyê binan ra ferqê inan noyo ke mınasebetê Don Carleone ebe siyasetkaran u awuqatan ra zaf nezdiyo. Riyê na mınasebetê nezdi ra keyberê ke mafyaya binan nêşena akerê, Ailey Corleone şena akero. Gangstero ke İtalya u New York de gangstero de tewr namdaro, namê cı Solozzoyo, Don Corleone ra waziyeno ke xo rê mıhafezaya legali vırazê u 1 milyon dolar darê u ney ra dıme D. Corleone rê vato ke tı zi şena kare ra pay gırê u teqlif dayo. Çunkê ebe siyasetkaran ra u raya qanuni ra Don Corleone zaf quwetıno. Ema D. Corleone teqlifê Solozzoy red keno. Sebebê redkerdışi noyo ke, eke o teqlif qebul keno, mınasebetê ey ebe siyasetkaran şena xırab bıbo. Ney ra dıme Solozzo ebe Keyê Tataglia (Keyê Tataglia zi yew keyê mafyayo'') yew biyê, u ene destegê şefê polisi McClusky ra Don Corleoney kışiyeno. Ema McClusy tuzaxê Solozzoy ra gani vecino. No hedise ra dıme sûka New Yorki de miyandê keyê mafya yew cengo gırd beno.

 Kaykeri 
 Kayker  Karakterê kaykeri Marlon Brando Don Vito Corleone  Al Pacino  Michael Corleone James Caan  Santino "Sonny" Corleone  Robert Duvall  Tom Hagen Diane Keaton  Kay Adams Corleone Talia Shire  Connie Corleone Rizzi John Cazale  Fredo Corleone Gianni Russo  Carlo Rizzi Richard Castellano  Pete Clemenza Sterling Hayden  Komiser Mark McCluskey Richard Conte  Emilio Barzini Al Lettieri  Virgil "Türk" Sollozzo Abe Vigoda  Salvatore "Sally" Tessio Lenny Montana  Luca Brasi John Marley  Jack Woltz  Al Martino  Johnny Fontane Robert De Niro Don Vito Corleone 

Kategoriye:Sinemayê Amerika
Kategoriye:Sinema
Kategoriye:Filmê drami